Izziņa par atzinumos sniegtajiem iebildumiem

|  |
| --- |
| **Likumprojekts “Grozījumi Augstskolu likumā” (VSS- 771)** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|    |  |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 85.panta pirmo daļu izteikt jaunā redakcijā, nosakot, ka "ārvalstīs iegūto akadēmisko grādu un izglītības dokumentu, kā arī vidējo izglītību apliecinošu dokumentu (turpmāk šajā pantā — izglītības dokuments) ekspertīzi veic Akadēmiskais informācijas centrs, izņemot šā panta 1.1 daļā minēto dokumentu ekspertīzi". | **Tieslietu ministrija** (05.10.2020. Nr.1-9.1/1036)Lūdzam precizēt šo normu, lai būtu skaidrs, uz ko tieši attiecas iekavās norādītais saīsinājums "izglītības dokuments", jo no turpmākā projekta teksta tas nav uztverams.TM atkārtoti 22.02.21. epasta atzinumā norāda:1.Izziņas 2.punktā tiek skaidrots, ka Akadēmiskās informācijas centrs veic ekspertīzi par visiem dokumentiem. Saskaņā ar projekta 1.pantu [..] ekspertīzi veic Akadēmiskais informācijas centrs, izņemot šā panta 1.1 daļā minēto dokumentu ekspertīzi. Līdz ar to lūdzam skaidrot, vai AIC nevarēs veikt ekspertīzi par 1.1 daļā minētajiem dokumentiem. Ja nepieciešams, aicinām precizēt projektu. | **Ņemts vērā,****Sniedzam šādu skaidrojumu**Lai izvairītos un turpmāk nebūtu jālieto frāze „izglītības dokumentu, kā arī vidējo izglītību apliecinošu dokumentu”, tiek ieviests apkopojošs apzīmējums „izglītības dokuments”; tas attiecas uz visiem izglītības dokumentiem, par kuriem ekspertīzi veic Akadēmiskās informācijas centrs (turpmāk – AIC), savukārt 1.1 daļā minēto dokumentu ekspertīze, ir attiecināmi tikai uz tiem, kas izdoti sākot no 2016.gada 1.janvāra Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs un par kuriem veikt ekspertīzi tiesības ir ieguvusi augstskola.Ja augstskola ir izmantojusi šādu iespēju un ieguvusi tiesības veikt noteikto izglītības dokumentu ekpertīzi, tai vairs nav iespēja izvēlēties – veikt vai neveikt dokumentu ekspertīzi.Lūdzam skatīt arī izziņas 5.punktu. | **Precizēts likumprojekts un anotācija**“(1) Ārvalstīs iegūto akadēmisko grādu un izglītības dokumentu, kā arī vidējo izglītību apliecinošu dokumentu **(turpmāk šajā pantā — izglītības dokumenti)** ekspertīzi veic Akadēmiskais informācijas centrs, izņemot, ja šā panta 1.1 daļā minēto dokumentu ekspertīzi veic attiecīgā augstskola.” |
|  | “(11) Ministru kabineta noteiktām prasībām atbilstošajai augstskolai ir tiesības veikt par pēdējo trīs gadu laikā Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi atbilstoši šā panta otrajai daļai un Ministru kabineta noteiktajā kārtībā, ja šo dokumentu īpašnieks ir iesniedzis šādai augstskolai iesniegumu studiju uzsākšanai vai studiju turpināšanai Latvijā, un izsniegt šā panta trešajai daļā minēto izziņu. Ja augstskola neveic šo dokumentu ekspertīzi, tad to izpilda Akadēmiskās informācijas centrs.”; | **Tieslietu ministrijas** (05.10.2020. Nr.1-9.1/1036)nav saprotams, ar ko atšķiras Augstskolu likuma 85.panta pirmajā daļā minētie dokumenti no dokumentiem, kas minēti 1.1 daļā. Turklāt gadījumā, ja augstskolai nebūs piešķirtas tiesības veikt dokumentu ekspertīzi, to darīs Akadēmiskās informācijas centrs, līdz ar to ir nepieciešams precizēt projektā ietvertās normas, konkrēti un skaidri nosakot, kas, kuros gadījumos un par kādiem dokumentiem veic ekspertīzi.TM atkārtoti 22.02.21. epasta atzinumā norāda:2. Lūdzam redakcionāli precizēt 1.1 daļu, lai būtu saprotams, ka attiecīgo ekspertīzi var veikt tā augstskola, kura atbilst Ministru kabineta noteiktajām prasībām un kurai Ministru kabineta noteiktā kārtībā ir piešķirtas šādas tiesības.TM\_03.03.21. epasta atzinumā saskaņo redakciju, izsakot priekšlikumu to precizēt (ir atkārtoti precizēts). | **Ņemts vērā,****Sniedzam šādu skaidrojumu**Lūdzam skatīt skaidrojumu izziņas 1.punktā. Papildus skaidrojam, ka AIC veic ekspertīzi par visiem tiem dokumentiem, par kuriem to neveic tiesības ieguvusī augstskola, jo arī tiesības ieguvusī augstskola nevarēs veikt ekspertīzi par visās valstīs un visos laikos izdotiem dokumentiem; citādi tie abos gadījumos ir tādi dokumenti, kas tiek iesniegti, lai izvērtētu to atbilstību studiju uzsākšanai vai turpināšanai Latvijā; ekspertīzes rezultātiem neatkarīgi no ekspertīzes veicējiem ir jābūt vienādiem. | **Precizēts likumprojekts un anotācija**“(11) Augstskola, kura atbilst Ministru kabineta noteiktajām prasībām un kurai Ministru kabineta noteiktajā kārtībā ir piešķirtas tiesības veikt sākot no 2016.gada 1.janvāra izsniegtu Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegtu izglītības dokumentu un iegūtu akadēmisko grādu apliecinošu dokumentu ekspertīzi atbilstoši šā panta otrajai daļai, ja šo dokumentu īpašnieks ir iesniedzis šādai augstskolai iesniegumu studiju uzsākšanai vai studiju turpināšanai Latvijā.” |
|  | Atbilstoši projektam Augstskolu likums tiek papildināts ar 1.1 daļu | **Tieslietu ministrija** (05.10.2020. Nr.1-9.1/1036)Augstskola var atbilst Ministru kabineta noteiktajām prasībām, bet tiesības veikt ekspertīzi var būt tikai tad, ja šādas tiesības augstskolai ir piešķirtas. Līdz ar to lūdzam precizēt projektu. | **Ņemts vērā**Norāde ir vietā | **Precizēts likumprojekts un anotācija**11) Ministru kabineta noteiktā kārtībā un prasībām atbilstošai augstskolai ir piešķirtas tiesības veikt [...] |
|  | Atbilstoši projektam Augstskolu likums tiek papildināts ar 1.1 daļu | **Tieslietu ministrija** (05.10.2020. Nr.1-9.1/1036)Regulējums par izziņas izsniegšanu ir ietverts Augstskolu likuma 85.panta trešajā daļā, tāpēc ierosinām 1.1 daļā to neminēt. Tieslietu ministrijas ieskatā Augstskolu likuma 85.panta trešā daļa būs attiecināma gan uz Akadēmiskās informācijas centru, gan uz augstskolām. | **Ņemts vērā**Norāde ir vietā | **Precizēts likumprojekts**Panta 1.1 daļā izņemta atsauce uz 85.panta trešo daļu |
|  | Likumprojektā 85.panta 1.1 daļa[..] *Ja augstskola neveic šo dokumentu ekspertīzi, tad to izpilda Akadēmiskās informācijas centrs.”*  | **Tieslietu ministrija** (05.10.2020. Nr.1-9.1/1036)Ja augstskola atbilst noteiktajām prasībām un izvēlas pretendēt uz tiesību veikt ekspertīzi piešķiršanu, tad Tieslietu ministrijas ieskatā tā ir apzināta rīcība, un nav saprotams, kāpēc augstskola pēc tam varētu neveikt attiecīgu dokumentu ekspertīzi un tādā gadījumā to darītu Akadēmiskās informācijas centrs. Turklāt rodas šaubas, vai tādējādi tiks sasniegts mērķis – stiprināt Akadēmiskā informācijas centra kapacitāti, resursus novirzot citu uzdevumu veikšanā. Ņemot vērā minēto, lūdzam precizēt normu. | **Ņemts vērā** Norāde ir vietā. Ja augstskola vēlas izmantot savas tiesības un ir kvalificējusies atbilstoši Ministru Kabineta prasībām, nebūtu pieļaujama situācija, kas rada nekonkrētību dokumentu atzīšanas procesā un izziņas izsniegšanā dēļ tā, ka augstskola vai nu grib vai negrib veikt attiecīgu ekspertīzi, papildus noslogojot AIC. Līdz ar to uzskatāms, ka Augstskolu likuma 85.panta 1.1 daļa ir precizējama tiktāl, ka augstskolai, kura ir ieguvusi tiesības veikt ekspertīzi, vairs nav tiesību atteikties no šāda uzdevuma izpildes, bet tas ir jāveic bez izvēles. Savukārt Izglītības likuma projekta 1.pantā ir svītrojama Izglītības likuma 11.1 panta astotā daļa sākotnējā redakcijā, bet šī panta astotajā daļā norādīts, ja dokumenta īpašnieks iesniedz pieteikumus vairākās augstskolās, viņš savā pieteikumā norāda, kura augstskola veiks izglītības dokumentu ekspertīzi. Ja neviena nav ieguvusi šādas tiesības, to veic AIC kā līdz šim. | **Precizēts likumprojekts**, izņemta daļa minētā daļaPapildināta anotācija |
|  | Papildināt otrās daļas 2.punktu pēc vārdiem “kādam Latvijā” ar vārdiem “izglītības dokumentam”; | **Tieslietu ministrija** (05.10.2020. Nr.1-9.1/1036)Projekts paredz papildināt Augstskolu likuma 85.panta otrās daļas 2.punktu un trešo daļu pēc vārdiem "kādam Latvijā" ar vārdiem "izglītības dokumentam". Norādām, ka, izdarot šādus grozījumus, attiecīgo normu redakcijas nav saprotamas. Lūdzam precizēt projekta 1.pantu. | **Ņemts vērā**   | **Panta daļa atstāta bez izmaiņām** |
|  | 85.panta piektā daļa  | **Tieslietu ministrija** (05.10.2020. Nr.1-9.1/1036)Projekts paredz šo normu papildināt ar jaunu teikumu, nosakot, ka "minēto lēmumu augstskola var pieņemt, pamatojoties uz savas izsniegtās izziņas pamata, ja tā ir veikusi šā panta 1.1 daļā minēto dokumentu ekspertīzi". Ņemot vērā, ka augstskolai iesniegumu var iesniegt ne tikai studiju turpināšanai, bet arī uzsākšanai, lūdzam izvērtēt, vai nebūtu precizējams 85.panta piektās daļas pirmais teikums. | **Ņemts vērā** Panta piektā daļa izteikta jaunā redakcijā. | **Precizēts likumprojekts**“(5) Ja studijas uzsāk vai turpina Latvijā, attiecīgā augstskola uz Akadēmiskās informācijas centra izziņas pamata pieņem lēmumu par ārvalstīs iegūtā akadēmiskā grāda un izglītības dokumenta atzīšanu. Ja augstskola ir veikusi šā panta 1.1 daļā minēto dokumentu ekspertīzi, minēto lēmumu augstskola pieņem uz savas izsniegtās izziņas pamata.”  |
|  |  | **Tieslietu ministrija** (05.10.2020. Nr.1-9.1/1036)Lūdzam skaidrot, vai nevar būt situācija, kad persona studiju uzsākšanai vēršas vienā augstskolā, attiecīgā augstskola veic ekspertīzi un izsniedz izziņu, bet persona tomēr studijas izvēlas uzsākt citā augstskolā, kura var pieņemt lēmumu par dokumenta atzīšanu. Ņemot to vērā, aicinām izvērtēt, vai 85.panta sestā daļa nebūtu precizējama. | **Ņemts vērā** Projekts paredz papildināt Augstskolu likuma 85.pantu ar sesto daļu, nosakot, ja izziņa jau ir izsniegta, to var iesniegt studijām citā augstskolā Latvijā.  | **Precizēts likumprojekts**„6) Izziņu, kuru ir izsniegusi šā panta 1.1 daļā minētā augstskola, izglītības dokumenta īpašnieks var pievienot iesniegumam studiju uzsākšanai vai turpināšanai Latvijā citā augstskolā, kura, pamatojoties uz to, pieņem lēmumu par attiecīgajā ārvalstī iegūtā akadēmiskā grāda un izsniegtā izglītības dokumenta atzīšanu."**Papildināta anotācija** |
|  |  | **Tieslietu ministrija** (05.10.2020. Nr.1-9.1/1036)Projekta anotācijā norādīts, ka "likumprojektā tiek deleģētas tiesības Ministru kabineta noteiktā kārtībā noteiktām augstskolām, kurām prasības noteiks Ministru kabinets, veikt akadēmisko grādu un izglītības dokumentu ekspertīzi, izsniedzot izziņu, lai pieņemtu lēmumu par ārvalstnieka studiju uzsākšanu vai turpināšanu augstskolā". Lūdzam skaidrot, vai tiešām runa ir tikai par ārvalstniekiem, kas vēlas uzsākt vai turpināt studijas Latvijas augstskolā, vai arī tomēr ekspertīzi var veikt arī tiem dokumentiem, ko iesnieguši Latvijas iedzīvotāji, kas izglītību ieguvuši ārzemēs (kas arī izriet no projekta). Nepieciešamības gadījumā aicinām precizēt anotāciju/projektu. | **Ņemts vērā** Jā, likumprojektā noteiktā kārtība būs attiecināma uz visiem ārvalstīs izsniegtajiem diplomus, t.sk. arī Latvijas pilsoņiem. | **Precizēta anotācija** |
|  |  | **Tieslietu ministrija:**(05.10.2020. Nr.1-9.1/1036)Lūdzam anotācijā skaidrot, kāpēc ir noteikts trīs gadu periods un kāpēc augstskolai nav tiesību ekspertīzi veikt arī tiem dokumentiem, kas izsniegti, piemēram, pirms četriem gadiem.**Veselības ministrija:**(04.10.2020. Nr.01-09/4999)Lūdzam sniegt skaidrojumu, kāpēc augstskola var veikt ekspertīzi un izsniegt izziņu par izglītības dokumentiem un akadēmiskiem grādiem, kas izdoti tikai pēdējos trīs gados. Lūdzam apsvērt iespēju šādu nosacījumu (pēdējos trīs gados) izslēgt, jo neskaidrību gadījumos par kādu izglītības dokumentu augstskolas varēs vērsties Akadēmiskā informācijas centrā. **Rektoru padome:**(05.10.2020. Nr.1-12)Likumprojektos noteikts, ka augstskolas drīkstēs atzīt **trīs** gadu laikā izsniegtos diplomus. Aicinām noteikto termiņu pārskatīt, no tā atsakoties vai būtiski pagarinot. Norāde anotācijā uz citu valstu reģistriem[[1]](#footnote-1) ir vispārīga – dažādās valstīs situācija atšķiras. | **Ņemts vērā** un sniedzam šādu skaidrojumu.Var piekrist, ka šis laiks ir noteikts indikatīvi, tomēr jāuzsver, ka jaunāki diplomi ir vairāk pieejami dažādu valstu reģistros, vienlaikus piekrītot, ka dažādās valstīs tas var būt atšķirīgi. Tomēr vēlamies uzsvērt, ka augstskolām, kurām nav uzkrāta plaša pieredze izglītības dokumentu atzīšanā, iespējams, varētu rasties vairāk grūtību ar agrāk izdotiem izglītības dokumentiem, tādēļ ir piesaiste izdoto dokumentu laika periodam.Tā kā diplomu atzīšanas jautājums un uzticamība kādas valsts izdotajiem izglītības dokumentiem ir sasaistāms ar studiju programmu kvalitātes novērtēšanu atbilstoši Eiropas Standartiem un vadlīnijām (zināms kā ESG, angļu val.), kas tika pieņemtas 2015.gadā Boloņas procesa ministru sanāksmē Erevānā, un indikatīvi ieviešot dažus gadus vēlāk, tiesa, atšķirīgi dažādās valstīs, šajā likumprojektā ir noteikts periods no 2016.gada 1.janvāra.Augstskolām jāapzinās, ka, uzņemoties veikt ekspertīzi noteiktajiem izglītības dokumentiem/ grādiem, tā ir pilna atbildība par visu procesu. AIC pieredze ir uzkrājusies vairāku desmitu gadu garumā, izskatot un atzīstot ļoti dažādus izglītības dokumentus. | **Precizēts likumprojekts**“(11) […] **sākot no 2016.gada 1.janvāra izsniegtu** Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi atbilstoši šā panta otrajai daļai. [...]”**Papildināta anotācija** |
|  | **Likumprojekta sākotnējās ietekmes** **novērtējuma ziņojums (anotācija)** | **Veselības ministrija:**(04.10.2020. Nr.01-09/4999)Anotācijas II daļas 2. punktā tiek minēta “institūcija, kas izvērtēs augstskolas, kurām piešķirt šajā likumprojektā noteiktās tiesības, atbilstoši Ministru kabineta noteiktajām prasībām”. Tā ir vienīgā vieta šajā likumprojektā un anotācijā, kur tiek minēta šī institūcija. Lūdzam skaidrot, kas būs šī institūcija un vismaz iezīmēt, kādas būs šīs institūcijas pilnvaras attiecībā uz starptautisko izglītības dokumentu izskatīšanu;**Rektoru padome** (05.10.2020. Nr.1-12)Ne likumprojektos, ne anotācijā nav skaidrots – kā notiks augstskolu izvērtēšanas, kā arī diplomatzīšanas tiesību piešķiršanas nepiešķiršanas process. Virzot likumprojektus pieņemšanai parlamentā, aicinām sniegt informāciju arī augstskolām par iecerēto kārtību, iespējām piedalīties izvērtēšanā, vai būs iespēja apstrīdēt lēmumus u. tml. | **Ņemts vērā daļēji,****Sniedzam skaidrojumu:**likumprojekta 85.panta 11 daļā ir noteikts, ka Ministru kabineta noteiktā kārtībā un prasībām atbilstošai augstskolai ir piešķirtas tiesības veikt noteikto izglītības dokumentu ekspertīzi, savukārt likumprojekta savukārt šī panta septītajā daļā ir minēts, ka Ministru kabinets nosaka kārtību un kvalificējošās prasības augstskolai, kādā piešķir un atceļ tiesības veikt ekspertīzi šā panta 1.1 daļā minētajiem dokumentiem.Plānots, ka attiecīgo MK noteikumu izstrādē tiks iesaistīti augstskolu pārstāvji. |  |
|  |  | **Veselības ministrija:** (04.10.2020. Nr.01-09/4999)Anotācijas I daļas 2. punktā un II daļas 1. punktā tikai vienā teikumā parādās informācija, ka šis pienākums, izvērtēt diplomus augstskolām, būs izvēles. Lūdzam jau anotācijas sākumā pie pašreizējās situācija un problēmas apraksta sniegt informāciju par šo izvēles iespēju. Pie tam lūdzam skaidrot, kā augstskolas, kurām diplomu izskatīšana būs papildus birokrātiskais slogs, tiks motivētas veikt šo darbu, lai atslogotu Akadēmisko informācijas centru. Pagaidām anotācijā kā galvenais iemesls šo pilnvaru nodošanai augstskolām ir norādīta procesa steidzamība. Tomēr tas nepārliecina, ka tas būs par iemeslu, ka augstskolas izvēlēsies šo papildus pienākumu; | **Ņemts vērā, sniegts skaidrojums**Šī iespēja – veikt noteikto diplomu atzīšanu pašām augstskolām - būs papildus pienākums pēc pašu augstskolu izvēles. **Jāuzsver, ka šie grozījumi tika uzsākti pēc pašu augstskolu ierosinājuma**, bet tas nebūs obligāts pienākums arī tām augstskolām, kas varēs kvalificēties izglītības dokumentu ekspertīzei, un to reflektantu izglītības dokumentu atzīšanu varēs turpināt veikt AIC. | **Precizēta anotācija** |
|  |  | **Veselības ministrija:**(04.10.2020. Nr.01-09/4999)Lūdzam norādīt, kādām sabiedrības grupām un institūcijām administratīvais slogs tiek palielināts, konkretizējot izmaiņas. Likumprojekta anotācijas II sadaļas 2.punktā norādīts, ka pieaugs noteiktu augstskolu administratīvais slogs un ieguldījumi likumprojektā deleģēto tiesību īstenošanai, lūdzam to konkretizēt atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 24.punktam; | **Ņemts vērā daļēji, sniegts skaidrojums**Lūdzam skatīt skaidrojumu izziņas 12.punktā. Papildus skaidrojam, ka administratīvais slogs ir definējams nosacīti; jo tā būs augstskolu brīvprātīga izvēle jaunas funkcijas īstenošanai, un katras jaunas funkcijas īstenošana ietver nepieciešamus papildus resursu nepieciešamību un zināmus ieguldījumus, tomēr tie var būt pietiekami atšķirīgi, ņemot vērā augstskolu līdzšinējās iestrādes un ieguldījumus. |  |
|  |  | **Veselības ministrija:**(04.10.2020. Nr.01-09/4999)Lūdzam likumprojekta anotācijas II sadaļas 2.punktu aizpildīt atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 22.punktam, norādot, kāda būs likumprojekta tiesiskā regulējuma ietekme uz tautsaimniecību un sabiedrības mērķgrupām; | **Ņemts vērā daļēji**, **sniegts skaidrojums**Lūdzam skatīt skaidrojumu izziņas 13.punktā.Uzskatām, ka attiecībā uz visu tautsaimniecību likumprojektam nebūs būtiska ietekme. | **Precizēta anotācija** |
|  |  | **Veselības ministrija:**(04.10.2020. Nr.01-09/4999)Anotācijā tiek norādīts, ka tiks izstrādāti Ministru kabineta noteikumi, kas noteiks prasības likumprojektā deleģētās tiesības atbildīgām augstskolām. Tomēr jau tagad anotācijā tiek norādīts, kādi būs tie kritēriji, kas augstskolām būs jāņem vērā, izvērtējot ārzemnieku iegūtos diplomus. Norādām, ka prasības pagaidām izvērtē birokrātiskos aspektus (diplomā norādītās augstskolas juridiskais status un vai vispār šāda augstskola pastāv), bet ne kvalitātes – tādus kā potenciālā ārzemju studenta sekmes. Uzskatām, ka šim aspektam jābūt iekļautam diploma izvērtēšanas procesā. Skaidrojam, ka bažas rada iespējamība, ka kāda no augstskolām, papildus peļņas nolūkos var mazāk kritiski vērtēt potenciālā studenta sekmību. Pie tam nav plānots neviens mehānisms, kā kontrolēt vai pārbaudīt augstskolu izsniegtos atzinumus. Tas, savukārt, daļēji nepiekrītot Izglītības un zinātnes ministrijai, var veicināt cilvēku migrāciju ar mērķi nevis iegūt izglītību, bet darbu un dzīvesvietu vai izmantot Latviju kā “tranzīta valsti”, lai dotos uz citu Eiropas Savienības valsti. Līdz ar to lūdzam Izglītības un zinātnes ministriju anotācijā vairāk izskaidrot, kā tiks kontrolēti izsniegtie atzinumi vai, ka tas būs pilnīgi augstskolu atbildības jautājums. | **Ņemts vērā, sniegts skaidrojums**Bažas ir pamatotas, bet tieši tāpēc visām augstskolām šādas tiesības netiks piešķirtas.Dodot tiesības šajā laukā darboties vēl citiem dalībniekiem – augstskolām, likumdevējam ir jānodrošina, ka tās augstskolas, kuras to gribēs, būs kvalificētas veikt ekspertīzi, noteiktā kartībā to veiks un izsniegt attiecīgu izziņu, kas apliecinās ļoti svarīgu faktu, ka ārvalstnieka izglītības dokumenti atbilst Latvijā izsniedzamam izglītības dokumentam vai Latvijā piešķiramam akadēmiskajam grādam atbilst vai ir pielīdzināms ārvalstī izsniegtais izglītības dokuments vai piešķirtais akadēmiskais grāds. Šādas augstskolas izsniegta izziņa ir derīga iesniegšanai jebkura augstskolā.Līdz ar to, ir nepieciešams noteikta kārtība un procedūra, lai augstskolas nodrošinātu vienotu kārtību visā Latvijā. Tas skatāms kopā ar grozījumiem Izglītības likuma grozījumos noteikto, ka augstākās izglītības kvalifikācijas atzīšanas vadlīnijas atbilstoši Lisabonas konvencijai izstrādās AIC un augstskola, kura ir kvalificējusies veikt dokumentu ekspertīzi, slēdz ar AIC kā Latvijas nacionālo informācijas centru vienošanos par sadarbību izglītības dokumentu un akadēmisko grādu apliecinošu dokumentu atzīšanā, lai nodrošinātu Lisabonas konvencijas pasākumu ievērošanu un piemērošanu. | **Papildināta anotācija** |
|  |  | **Veselības ministrija:**(04.10.2020. Nr.01-09/4999)Ņemot vērā, ka Akadēmiskā informācijas centra sniegtā ekspertīze bija par maksu atbilstoši Ministru kabinetā noteiktam cenrādim, lūdzam precizēt, vai augstskolu sniegtās ekspertīzes arī būs par maksu, kā tas ir minēts plānotajos Grozījumos Izglītības likumā (VSS-772). | **Ņemts vērā, sniegts skaidrojums** Jā, arī augstskolu veiktās ekspertīzes būs par maksu, ko noteiks Ministru kabinets, šī norma ir noteikta plānotajos Grozījumos Izglītības likumā (VSS-772). |  |
|  |  | **Rektoru padome:**(05.10.2020. Nr.1-12)Aicinām likumprojektā paredzēt vai skaidrojuma formā norādīt anotācijā, ka augstskolās var tikt atzīti arī dažādu starptautisko izglītības sistēmu ietvaros (piemēram, International Baccalaureate, European Baccalaureate) izsniegtie izglītības dokumenti. | **Sniedzam skaidrojumu:** Akadēmiskās informācijas centrs izskata izglītības dokumentus par apgūtām starptautiskā bakalaurāta (IB) programmām un veic to ekspertīzi tāpat kā ārvalstīs iegūtiem izglītības dokumentiem neatkarīgi no tā, kurā valstī (Latvijā vai ārvalstīs) izglītības dokumenta īpašnieks ir mācījies. IB uzskatāms par ārvalstīs izdotu izglītības dokumentu, tādēļ neuzskatām, ka šajā likumprojektā tie izdalāmi kā atsevišķa izglītības dokumentu grupa. |  |
|  |  | **Rektoru padome:**(05.10.2020. Nr.1-12)Vispārīgs komentārs – likumprojekta anotācijā uzsvērta reģistru loma (VIIS ietvaros izveidotais Ārvalstīs izsniegto izglītības dokumentu reģistrs; anotācijā minēta arī iespēja izmantot citu valstu diplomu reģistrus vai datu bāzes (daļēji pieejami vai autorizēti un/vai par maksu)). Šajā kontekstā, ņemot vērā augstskolu nelabvēlīgo pieredzi, izmantojot VIIS, aicinām IZM pielikt visas pūles lai VIIS smagnējā darbība neietekmētu diplomatzīšanas procesu. | **Sniedzam skaidrojumu:** Tā kā komentārs ir ļoti vispārējs, ministrija piekrīt, ka VIIS ir smagnēja sistēma un informē, ka tiek turpināts darbs pie VIIS uzlabošanas. |  |
|  |  | **Rektoru padome:**(05.10.2020. Nr.1-12)Vispārīgi izvērtējot likumprojektos piedāvātos risinājumus, tie vērtējami kā smagnēji, daudzus risināmos jautājumus “pārceļot” uz MK noteikumiem, kuros tiks regulēta:- kārtība, kādā augstskolās veic ekspertīzi un izsniedz izziņu par diplomiem un grādiem,- prasības augstskolām, kurām tiks deleģētas tiesības veikt ekspertīzi un izsniegt izziņu,- citu valstu (ne-ES, ne-EEZ) saraksts, kurās izdotos diplomus drīkstēs atzīt augstskolās.Plānots veikt grozījumus vairākos spēkā esošajos MK noteikumos – par VIIS, par uzņemšanu uc. Projektā vai anotācijā nav sīkākas informācijas par gaidāmajām prasībām augstskolām, kurām tiks ļauts atzīt diplomus. Anotācijā norādītā informācija ir pārāk vispārīga un plaša – diplomus būšot tiesīgas atzīt augstskolas, kurām ir “ilggadīga pieredze darbā ar ārvalstu studentiem, atbildīga studentu atlase, kā arī ir atbilstoša kapacitāte”. Aicinām izvērtēt iespējas vienkāršot iecerēto smagnējo mehānismu, piemēram, kārtību un prasības nosakot likumā. | **Sniedzam skaidrojumu:** Vēlamies Rektoru padomei turpmāk lūgt, rakstot iebildumu, ņemt vērā, ka Ministru kabineta Kārtības ruļļa 94.1.apakšpunkts paredz, ka atzinumā ministrija vai cita institūcija atbilstoši normatīvajos aktos noteiktajai kompetencei izsaka iebildumus, tos attiecīgi pamatojot vai paskaidrojot, par kuriem saskaņošanas gaitā jāpanāk vienošanās.Turpat 95.punkts paredz, ka, ja ministrija vai cita institūcija atzinumu nav atbilstoši strukturējusi, **tam kopumā ir ieteikuma raksturs**.Tādējādi ir būtiski, lai IZM varētu skaidri strādāt ar konstruktīviem iebildumiem un rast abpusēji noderīgu risinājumu vai panākt kompromisu. |  |
|  |  | **Veselības ministrijas:**(04.10.2020. Nr.01-09/4999)Rīgas Stradiņa universitāte ( turpmāk – RSU) aicina izvērtēt iespēju paredzēt, ka valstu sarakstā tiek iekļautas valstis, ar kurām noteikts bezvīzu režīms – RSU būtu īpaši aktuālas tādas valstis kā Izraēla, Taivāna, Šrilanka, Kanāda, Jaunzēlande, Gruzija, Ukraina un ASV | **Skaidrojums.**Lai arī šeit caur Veselības ministriju pausts vienas augstskolas viedoklis, skaidrojam, ka šis priekšlikums ir atsevišķi izvērtējams. Nevarētu skatīt šo jautājumu tikai no bezvīzu režīma viedokļa, kāds ir piešķirts tūrismam un īslaicīgai uzturēšanās līdz 3 mēnešiem, bez tam, visas no minētajām valstīm neietilps šajā grupā (Šrilanka). Ministrija šajā stadijā neplāno iekļaut noteiktas valstis likumprojektos, bet vēlāk, MK noteikumu izstrādes posmā valstu saraksts tiks sastādīts no dažādiem aspektiem kopā ar Ārlietu un Iekšlietu ministriju un augstskolām. |  |
| Daiga Ivsiņa

|  |
| --- |
| (par projektu atbildīgās amatpersonas vārds un uzvārds) |
| vec.eksperte |
| (amats) |
| 67047874 |
| (tālruņa un faksa numurs) |
| Daiga.Ivsina@izm.gov.lv |
| (e-pasta adrese) |

 |  |

1. “Būtisks aspekts ir diploma autentiskuma pārbaude, un pēdējo gadu diplomi daudzās valstīs ir pārbaudāmi elektroniski pieejamos reģistros vai datu bāzēs (daļēji pieejami vai autorizēti un/vai par maksu), kas būtiski paātrina diplomatzīšanas laiku.” [↑](#footnote-ref-1)